FINNOMENA Market Alert: หุ้นจีนร่วงแรงกว่า 2.5% จากปัญหา Supply Chain และตัวเลขเงินเฟ้อมากกว่าที่คาด - FINNOMENA
ดัชนี Hang Seng Index ร่วงแรงกว่า 2.5% จาก หุ้นผลิตรถยนต์ไฟฟ้า Nio ที่จดทะเบียนในตลาดหุ้นฮ่องกงปรับตัวลดลงกว่า 7%
11 เม.ย. 2565

ดัชนี Hang Seng Index ร่วงแรงกว่า 2.5% จาก หุ้นผลิตรถยนต์ไฟฟ้า Nio ที่จดทะเบียนในตลาดหุ้นฮ่องกงปรับตัวลดลงกว่า 7% หลังบริษัทประกาศระงับการผลิตจากปัญหาห่วงโซ่อุปทานที่ได้รับผลกระทบจากการล็อคดาวน์เพื่อควบคุมการแพร่ระบาดของ COVID-19 ของทางการจีน และจากประกาศของทางการจีนในช่วงสุดสัปดาห์ที่ผ่านมาเกี่ยวกับการจัดการการผูกขาดของข้อมูล และป้องกันไม่ให้มีการจำกัดการแข่งขัน
ดัชนี China A50 และ CSI300 ปรับตัวลดลง 2.21% และ 2.59% ตามลำดับ ในช่วงเปิดตลาดเช้านี้ หลังดัชนีราคาผู้บริโภค (CPI) ประกาศออกมาที่ 1.5% (YoY) มากกว่าที่คาดไว้ 1.2%ขณะที่ ดัชนีราคาผู้ผลิต (PPI) อยู่ที่ 8.3% มากกว่าที่คาดไว้ที่ 7.9% พร้อมกับการตรวจพบผู้ติดเชื้อ COVID-19 26,078 รายในเซียงไฮ้รุนแรงที่สุดตั้งแต่ต้นปี 63
Finnomena Investment Team มองว่าหุ้นจีนยังมีโอกาสถูกกดันอย่างต่อเนื่องในระยะสั้น หากสถานการณ์การแพร่ระบาดของ COVID-19 ยังไม่ดีขึ้น อาจส่งผลต่อการชะลอตัวของเศรษฐกิจของจีน
อย่างไรก็ตาม สถานการณ์ปัจจุบันสร้างแรงกดดันให้ทางการจีนมีความจำเป็นมากขึ้นที่จะต้องดำเนินนโยบายการเงินและการคลังแบบผ่อนคลายมากขึ้น เพื่อสนับสนุนการขยายตัวของเศรษฐกิจ ขณะที่ปัจจุบันนั้น การปรับประมาณการ EPS ทรงตัวเมื่อเทียบกับตลาดหุ้นโลก สวนทางความเคลื่อนไหวดัชนี ขณะที่ ระดับ P/E ยังถูกเมื่อเปรียบเทียบกับตลาดหุ้นโลก จึงแนะนำทยอยสะสม เมื่อเริ่มเห็นการปรับท่าทีของนโยบายและการกระตุ้นเศรษฐกิจให้เน้นสเถียรภาพมากขึ้น
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นจีน
แชร์บทความ: